CELEX: 62014TN0762
Language: mt
Date: 2014-11-13 00:00:00
Title: Kawża T-762/14: Rikors ippreżentat fit-13 Novembru 2014 – Philips u Philips France vs Il-Kummissjoni

2.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/37
            
         
      Rikors ippreżentat fit-13 Novembru 2014 – Philips u Philips France vs Il-Kummissjoni
      (Kawża T-762/14)
      (2015/C 073/48)
      Lingwa tal-kawża: l-Ingliż
      
         Partijiet
      
      
         Rikorrenti: Koninklijke Philips NV (Eindhoven, il-Pajjiżi l-Baxxi) u Philips France (Suresnes, Franza) (rappreżentanti: J. de Pree, S. Molin u A. ter Haar, avukati)
      
         Konvenuta: Il-Kummissjoni Ewropea
      
         Talbiet
      
      
                  —
               
               
                  tannulla d-deċiżjoni sa fejn din tikkonċerna lil Philips
               
            
                  —
               
               
                  sussidjarjament, tannulla jew tnaqqas l-ammont tal-multa imposta fuq Philips fid-deċiżjoni, u
               
            
                  —
               
               
                  fi kwalunkwe każ, tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Permezz ta’ dan ir-rikors tagħhom, ir-rikorrenti jitolbu l-annullament, minn naħa, tad-Deċżjoni tal-Kummissjoni C(2014) 6250 finali, tat-3 ta’ Settembru 2014, fil-Każ AT.39574 – Ċipep tal-Ismart Cards.
      Insostenn tar-rikors, ir-rikorrenti jinvokaw disa’ motivi:
      
                  1.
               
               
                  L-ewwel motiv ibbażat fuq ksur tal-Artikolu 101 TFUE u tal-Artikolu 53 tal-Ftehim ŻEE, sa fejn il-Kummissjoni naqset milli tagħti prova b’mod suffiċjenti fid-dritt li l-kuntatti li kienet twettaq Philips kienu jikkwalifikaw bħala restrizzjoni tal-kompetizzjoni minħabba l-għan.
               
            
                  2.
               
               
                  It-tieni motiv ibbażat fuq ksur tal-Artikolu 101 TFUE u tal-Artikolu 53 tal-Ftehim ŻEE, sa fejn il-Kummissjoni stabbilixxiet li l-ksur kien jestendi għal ċipep tal-ismart cards għal kwalunkwe użu u ma kienx limitat għas-SIM cards.
               
            
                  3.
               
               
                  It-tielet motiv ibbażat fuq ksur tal-Artikolu 101 TFUE u tal-Artikolu 53 tal-Ftehim ŻEE, sa fejn il-Kummisjoni naqset milli tagħti prova b’mod suffiċjenti fid-dritt li Philips kienet tagħmel parti minn kartell multilaterali flimkien ma’ Infineon, Renesas u Samsung, u pparteċipat fi ksur uniku u kontinwu.
               
            
                  4.
               
               
                  Ir-raba’ motiv ibbażat fuq ksur tal-Artikolu 41 tal-Karta tad-Drittijiet Fundamentali tal-Unjoni Ewropea, tal-prinċipju ta’ amministrazzjoni tajba u tad-dmir ta’ diliġenza, sa fejn il-Kummissjoni ma ttrattatx din il-kawża b’mod ekwu u imparzjali.
               
            
                  5.
               
               
                  Il-ħames motiv, ibbażat fuq ksur tal-Artikolu 101 TFUE u tal-Artikolu 53 tal-Ftehim ŻEE sa fejn, bħala riżultat ta’ kif il-Kummissjoni wettqet il-proċedimenti, hija naqset milli tagħti prova tal-allegat ksur b’mod suffiċjenti fid-dritt.
               
            
                  6.
               
               
                  Is-sitt motiv, ibbażat fuq ksur tal-Artikolu 27 tar-Regolament Nru 1/2003 (1), tal-Artikolu 11 tar-Regolament 773/2004 (2), tal-Artikolu 48 tal-Karta tad-Drittijiet Fundamentali tal-Unjoni Ewropea u ksur tad-drittijiet tad-difiża ta’ Philips sa fejn il-Kummissjoni naqset milli tagħti provi importanti li jiskaġunaw.
               
            
                  7.
               
               
                  Is-seba’ motiv, ibbażat fuq ksur tal-Artikolu 25 tar-Regolament Nru 1/2003, sa fejn il-Kummissjoni ma kellhiex dritt tissanzjona l-aġir allegat sa fejn huwa seħħ qabel it-3 ta’ Settembru 2004.
               
            
                  8.
               
               
                  It-tmien motiv, ibbażat fuq ksur tal-Linji gwida għall-kalkolu tal-multi sa fejn il-Kummissjoni, b’mod żbaljat, stabbilixxiet il-valur tal-bejgħ rilevanti.
               
            
                  9.
               
               
                  Id-disa’ motiv, ibbażat fuq ksur tal-Linji gwida għall-kalkolu tal-multi, tal-Artikolu 23 tar-Regolament Nru 1/2003 u tal-prinċipju ta’ proporzjonalità sa fejn il-Kummissjoni applikat koeffiċjent ta’ gravità sproporzjonat.
               
            
         (1)  Ir-Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli [101 TFUE] u [102 TFUE] (ĠU Edizzjoni Speċjali bil-Malti, Kapitolu 8, Vol. 2, p. 205).
      
         (2)  Ir-Regolament tal-Kummissjoni (KE) Nru 773/2004, tas-7 ta’ April 2004, dwar it-tmexxija ta’ proċeduri mill-Kummissjoni skond l-[Artikoli 101 TFUE u 102 TFUE] (ĠU Edizzjoni Speċjali bil-Malti, Kapitolu 8, Vol. 3, p. 81).